ר'רקד

ר'רקד (בערבית: غرقد) הוא שמו של מין עץ אשר לפי ספרות החדית' האסלאמית יגן על יהודים בעת אל-מלחמה אל-כוברא (המלחמה הכבירה) בין מוסלמים ליהודים באחרית הימים בעוד שכל העצים האחרים יבגדו ביהודים.

מין עץ הר'רקד מזוהה עם המין ימלוח או עם המין אטד.

מקורות בספרות החדית'
בספרות החדית' המקובלת לכל הפחות על האסלאם הסוני דווח כי נביא האסלאם מוחמד אמר למוסלמים:

קטעי חדית' המאזכרים את הר'רקד
 צחיח מוסלם - חדית' 2922 (הובא לעיל)
 צחיח מוסלם - חדית' 6984
 צחיח מוסלם - חדית' 6985
 סונן אבן מאג'ה, 36:152.

קטעי חדית' דומים שלא מאזכרים את הר'רקד אלא רק מאזכרים אבנים מדברות או גם עצים מדברים
 צחיח מוסלם - חדית' 6981
 צחיח מוסלם - חדית' 6982
 צחיח מוסלם - חדית' 6983
 צחיח אל-בוח'ארי - חדית' 176
 צחיח אל-בוח'ארי - חדית' 177
 צחיח אל-בוח'ארי - חדית' 791
 עקידת אהל אל-סונה ואל-ג'אמע - חדית' 21

היחס למקורות אלה
רוב המוסלמים כיום הם מוסלמים סונים ובקרב רבים מהם אם לא בקרב רובם, קטעי חדית' אלה נחשבים לאמינים. עם זאת, אין הכרח שכל מוסלמי המגדיר עצמו "סוני" יקבל קטעי חדית' אלה כאמינים.

גישות אפשריות בקרב מוסלמים סונים
 מוסלמים סונים מקלים יטענו שניתן להתעלם מקטעי חדית' אלה כלא אמינים ו\או כסותרים את הקוראן.
 מוסלמים סונים מחמירים יטענו שמצב זה אמור להתרחש רק לאחר ביאתו השנייה של ישו לפי האסלאם בכדי להנהיג את המוסלמים נגד כוחותיו של דג'אל באל-מלחמה אל-כוברא באחרית הימים, כאשר מצד אחד קבוצה אחת של "יהודים צדיקים" תתאסלם לפני המלחמה ומצד שני קבוצה שנייה של "יהודים רשעים" תסרב להתאסלם ותצטרף לחײַלים של דג'אל ורק אז כל היהודים יושמדו (לפחות אלה מהם שהגיעו לבגרות מינית, קרי, גיל לחימה) ולכן אין לפרש מכך שמוסלמים בכל מקום ובכל זמן צריכים לבצע רצח עם ביהודים. עם זאת, מוסלמים סונים מחמירים קיצוניים (עת'רים, כגון סלאפים או וואהבים או חאריג'ים או אחרים) אולי יטענו ש"אחרית הימים כבר כאן" וכי חדית' זה לכל הפחות מצדיק מלחמה צבאית בין מוסלמים ליהודים.

גישות אפשריות אחרות
 ייתכנו גישות שונות בקרב מוסלמים סופים או מוסלמים שיעים או מוסלמים איבאדים או מוסלמים אחמדים לקטעי חדית' אלה וקצרה היריעה מלהתייחס לכך בערך זה.
 מוסלמים קוראניסטים המקבלים רק את הקוראן כספר קודש ודוחים את ספרות הסירה, החדית' והתפסיר, הם נכון לשנת 2023 מיעוט מוחץ באסלאם.
 מוסלמים תרבותית (בדומה ל"יהודים תרבותית" או "נוצרים תרבותית") אשר הם מסורתיים או חילונים בדרך כלל לא יייחסו כל חשיבות לקטעי חדית' אלה.

לפי פעיל השלום הפלסטיני-אמריקני מוחמד דג'אני דאודי סקירה מקיפה של הקוראן תגרום להבין שחדית' כזה לא יכול להתקיים שכן הוא סותר במוצהר את האמונה האסלאמית ושמוסלמים מאמינים שהקוראן הוא דבר האל והחדית' הוא דבר האדם וכן שחדית' זה (זה שהוא ציטט) נכתב כ-150 שנים לאחר מות מוחמד, שאמינותו מוטלת בספק ושהוא הפך כלי של מוסלמים מסוימים להסית נגד יהודים.

ניתוח ביקורתי של מקורות אלה

היעדר אזכור ר'רקד ביהדות
במקורות היהדות לא נזכר כל עץ בשם ר'רקד וגם ימלוח ואטד אינם מקודשים ביהדות: הם אינם חלק מארבעת המינים של חג סוכות, משבעת המינים שנשתבחה בהם ארץ ישראל, אינם נמנים עם צמחי הקטורת, אינם משמשים להבדלה ולא נהוג לאכול את פירותיהם בט"ו בשבט.האזכור העיקרי לעץ בשם "אטד" במקורות היהדות הוא שלילי ונמצא ב במשל יותם שנשא יותם בן גדעון על הר גריזים כמחאה בפני בעלי שכם על מינוי אחיו אבימלך בן גדעון לשופט אחרי שביצע טבח באחים של שניהם (בני גדעון) כאשר במשל זה הוא משווה את אחיו אבימלך לאטד כעץ קוצני וחסר תועלת כללית.

שימוש במקורות אלה בהסתה אנטי-ישראלית ו\או אנטי-יהודית
קטעי חדית' אלה משמשים לעיתים להסתה נגד מדינת ישראל ו\או יהודים וכיום במידה נרחבת במדיה חברתית. ההסתה כוללת לרוב הכללות כוזבות על יהודים כ"רוצחי נביאים", "חמדנים", "מתנשאים", "אויבי אלוהים" או "אויבי האנושות לפני שהם אויבי המוסלמים" וכדומה.

מצבו הנפשי של מוחמד בעת אמירת הדברים
דווח על מקרה בו כביכול בהשפעת השטן מוחמד נתן נבואה מן האלילות אלאת, מנאת ועוזא, במקום נבואה מאללה () וישנה הסכמה כי האירוע אותנטי בשל קריטריון המובכות (לא ייתכן שהמוסלמים ימציאו אירוע זה אשר ניתן לפרש כמביך את נביאם). כמו כן, בעבר עלתה הסברה כי בשלוש השנים האחרונות לחייו של מוחמד בריאותו הנפשית התדרדרה; למשל, מצד אחד במסורת הסונית מוחמד מוצג כאדם שלא ידע לקרוא ולכתוב (النبي الْأُمِّيَّ) אך מצד שני במסורת הסונית גם הובא חדית' הקולמוס והנייר  בו נטען שלפני מותו ביקש מוחמד קולמוס ונייר בכדי לכתוב הצהרה למוסלמים אשר "עימה לא תסטו מדרך הישר" אך עומר בן אל-ח'טאב סירב להביא לו כלי כתיבה אלה בתוקף ופרץ ויכוח מר בין המוסלמים על כך ואף נשות הנביא מוחמד התרעמו על עומר בשל כך אך הוא דיכא את המתקוממים והשתיק את נשות מוחמד ובכך גרם למוחמד כעס וצער לפני מותו.

בצחיח אל-בוח'ארי - חדית' 3592, דווח:

קטעי חדית' לא ברורים אלה ואחרים מעלים ספקות על אמינותם או על המניע לאמירתם כביכול ומבקרי האסלאם טוענים כי בהתבסס על מקורות שונים קשה לדעת אם ואילו נבואות נתן מוחמד ואם כן באילו מהן היה בהשפעה שטנית או באי שפיות.

הטענה שאזרחי מדינת ישראל נוטעים עצי ר'רקד
מוסלמים סוניים קיצוניים מסוימים טענו שיהודים ישראלים נוטעים עצי ר'רקד ביהודה ושומרון כחלק מהתכוננותם למלחמה גדולה. פעיל האסלאם הסוני הסורי עבד אל-נאפע אל-ריפאעי (عبدالنافع الرفاعي) אף טען שעיריית ירושלים חייבה את תושבי העיר לנטוע עצי ר'רקד בגינותיהם כדי להגן על יהודים ביום הדין.

טענות אלה הופרכו מעצם העובדה שאף אחת מרשויות מדינת ישראל מעולם לא יצאה במבצע שתילת עץ הנקרא ר'רקד או ימלוח או אטד ולמעשה רובם המכריע של מיני העצים שנטעו רשויות ישראל בכמויות של בערך 240 מיליון עצים הם אורן, ברוש וזית, עד לרמה שהייתה ביקורת מדעית על נזק אקולוגי הנגרם מכך.

ראו גם
 אנטישמיות מוסלמית
 ארמגדון

הערות שוליים

חדית'
אסכטולוגיה אסלאמית